CELEX: 32014R1035
Language: hu
Date: 2014-09-25 00:00:00
Title: A Bizottság 1035/2014/EU végrehajtási rendelete ( 2014. szeptember 25. ) egyes áruk Kombinált Nómenklatúra szerinti besorolásáról

1.10.2014   
            
            
               HU
            
            
               Az Európai Unió Hivatalos Lapja
            
            
               L 287/3
            
         A BIZOTTSÁG 1035/2014/EU VÉGREHAJTÁSI RENDELETE
   (2014. szeptember 25.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseitől eltérő, kötelező érvényű tarifális felvilágosítást a jogosult – a 2913/92/EGK tanácsi rendelet (2) 12. cikke (6) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   Az e rendelet rendelkezéseitől eltérő, kötelező érvényű tarifális felvilágosítás – a 2913/92/EGK rendelet 12. cikke (6) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. szeptember 25-én.
      
         
            a Bizottság részéről,
         
         
            az elnök nevében,
         
         Heinz ZOUREK
         
            adóügyi és vámuniós főigazgató
         
      
   
   
      (1)  HL L 256., 1987.9.7., 1. o.
   
   
      (2)  A Tanács 1992. október 12-i 2913/92/EGK rendelete a Közösségi Vámkódex létrehozásáról (HL L 302., 1992.10.19., 1. o.).
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Turbinakerék nikkelalapú ötvözetből, sugárirányban elhelyezett lapátokkal és egy központi aggyal, amelyet a kipufogógázzal működtetett turbófeltöltő tengelyén kell elhelyezni.
                              A kerék egy turbina összetevője, amely a motor beáramló kipufogógázának energiáját forgómozgássá alakítja a turbófeltöltő kompresszorkerekének meghajtása céljából.
                           
                        
                      (1) Lásd az 1. képet
               
               
                  8411 99 00
               
               
                  A besorolást a Kombinált Nómenklatúra értelmezésére vonatkozó 1. és 6. általános szabály, a XVI. Áruosztályhoz tartozó Megjegyzések 2. b) pontja, valamint a 8411 és a 8411 99 00 KN-kód szövege határozza meg.
                  A 8414 vámtarifaszám alá, kompresszorok alkatrészeként történő besorolás kizárt, mivel a turbinakerék egy olyan alkatrész, amely kizárólag vagy elsősorban a 8411 vámtarifaszám alá besorolt kipufogógázzal hajtott turbinában történő felhasználásra alkalmas (lásd még a 8414 vámtarifaszámhoz tartozó Harmonizált Rendszer Magyarázatának a) pontjában foglalt kivételt és a 8414 90 00 KN-kódhoz tartozó Kombinált Nómenklatúra Magyarázatát (KNM)).
                  A turbinakereket ezért a 8411 99 00 KN-kód alá, mint a gázturbinák alkatrészét kell besorolni.
               
            
                  
                              2.
                           
                           
                              Nem nemesfémből készült turbinaház, amely tartalmaz egy üreget a turbinakerék, egy nyílást a bemenő kipufogócső és egy nyílást a kimenő kipufogócső számára.
                              A ház egy turbina összetevője, ami egy turbinakereket tartalmaz, amelynek segítségével a turbina a motor beáramló kipufogógázának energiáját forgómozgássá alakítja a turbófeltöltő kompresszorkerekének meghajtása céljából.
                           
                        
                      (1) Lásd a 2. képet
               
               
                  8411 99 00
               
               
                  A besorolást a Kombinált Nómenklatúra értelmezésére vonatkozó 1. és 6. általános szabály, a XVI. Áruosztályhoz tartozó Megjegyzések 2. b) pontja, valamint a 8411 és a 8411 99 00 KN-kód szövege határozza meg.
                  A 8414 vámtarifaszám alá, kompresszorok alkatrészeként történő besorolás kizárt, mivel a turbinaház egy olyan alkatrész, amely kizárólag vagy elsősorban a 8411 vámtarifaszám alá besorolt kipufogógázzal hajtott turbinában történő felhasználásra alkalmas (lásd még a 8414 vámtarifaszámhoz tartozó Harmonizált Rendszer Magyarázatának a) pontjában foglalt kivételt és a 8414 90 00 KN-kódhoz tartozó Kombinált Nómenklatúra Magyarázatát (KNM)).
                  A turbinaházat ezért a 8411 99 00 KN-kód alá, mint a gázturbinák alkatrészét kell besorolni.
               
            
         
      
                  
                     1. kép
                  
               
               
                  
                     2. kép
                  
               
            
                  
                     
               
               
                  
                     
               
            
         (1)  A képek csupán tájékoztató jellegűek.